Škoda 14Tr

A **Škoda 14Tr** egy csehszlovák (később cseh) gyártmányú magas padlós trolibusz, melyet 1980 és 2003 között gyártottak, prototípusai a '70-es évek első felében készültek, 1999 óta a digitális kijelzőkkel ellátott, modernizált 14TrM-et gyártotta a Škoda Ostrov. A helyi közlekedési társaságok által korszerűsített, de eredetileg 14Tr-nek gyártott trolibuszok típusjelzése 14TrR.
Magyarországon a Szegedi Közlekedési Társaságnál teljesítenek szolgálatot.

## Felépítés

Egy 70-es évekbeli sikertelen egységesítési próbálkozás (a Škoda T11-et próbálták ugyanolyan alkatrészekből megépíteni, mint az SM Karosa 11-es buszt) és a soha el nem készült Škoda 13Tr után a Škoda egy teljesen új troli kifejlesztésébe kezdett, mely a 14Tr típusszámot kapta. A fejlesztés egy időre félbemaradt a robbanómotoros autóbuszok nagyarányú elterjedése miatt, azonban az olajárrobbanás ismét előtérbe hozta az elektromos hajtású járműveket.

A jármű kéttengelyes, 3 ajtós, kocsiszekrénye önhordó, teljesen fémszerkezetű, vékonyfalú acélszelvényekből hegesztéssel készült, két oldalkeretből, első és hátsó falból és tetőből áll.

Az egység fenékszerkezete hegesztett bordás hossztartókból és kereszttartókból áll. Az ajtók kezelése elektropneumatikus. A vezetőfülke és az utastér fűtése meleglevegős cirkulációs rendszerű.

A rugózást légrugók szolgálják, 2 db az első, 4 db a hátsó futóművön, minden rugóegység teleszkópos lengéscsillapítóval van kiegészítve. A jármű hidraulikus szervókormánnyal szerelt.

Fékrendszer:
- üzemi fék (elektrodinamikus + EP szelep)
- biztonsági légfék (vészfék)
- rögzítő fék (rugóerőtárolós)

A járművezető részére 3 pedál van beépítve: jobb lábbal a menet és fékpedál, bal lábbal a pneumatikus biztonsági légfék pedál működtethető. A jármű a hálózati áramot a rádió- és televízió szűrő tagon, az automatikus lekapcsolón és a polaritás váltón keresztül kapja. A főáramkör tartalmazza a szűrőkondenzátor telepet, a szaggatót, a motor kiegészítő csillapítóját, kétfokozatú ellenállásokat mágneskapcsolóval, mely a motor állórész mágneses mezejét gyengíti, irányváltót, és a vontatómotort. Féküzemben az áramkörbe a fékellenállások is bekapcsolódnak.

A szaggatóban a fő- és segédtirisztorok, diódák, csillapítók és a főtirisztor oltását biztosító kommutáló kondenzátor található. A vezérlő regulátor három blokkra osztott: áramforrás, a regulátor, és a segédáramkörök. A kontrollernek egy menet és egy fékhengere van. A kontrolleren lévő kollektoros potenciométer belépő menet illetve fékjelet ad a vezérlő regulátornak (szaggató berendezésnek)

Az utastér megvilágítását inverteres fénycsövek biztosítják. A segédüzemi áramforrás 24 V-os, mely energiáját az állandóan üzemben lévő akkumulátorral összekötött generátor szolgáltatja.

Az elektromos hajtásának nagy részét a Škoda 9Tr-ből örökölte. Csuklós változata a 15Tr

## Technikai adatok

* Hossz: 11,34 m
* Szélesség: 2,5 m
* Magasság: 3,41 m
* Jármű tömege üresen: 10,4 tonna
* Férőhelyek száma: 82
	+ Ülőhelyek száma: 28
	+ Állóhelyek száma: 54
* Motorok teljesítménye: 100 - 120 kW (136-163 LE)
* Legnagyobb sebesség: 65 km/h
* Gyorsulás menetkész járműnél: 1,8 m/s2
* Gyorsulás teljes terhelésnél: 1,1 m/s2
* Áramszedő max. magassága: 6 200 mm
* Áramszedő min. magassága: 3 700 mm

## Prototípus

Az első prototípust még korábbi trolialkatrészekből építették, és nagyban különbözött a jelenlegi 14Tr-től. 1972-ben építették, és a tesztelések után Marianske Lazne városában használták egészen 1981-ig, itt a 22-es pályaszámot kapta.

A második prototípus hasonló sorsra jutott mint elődje, ugyanabban a városban szolgált, 23-as pályaszámon 1984-ig, amikor kivonták a forgalomból.

1980-ban még öt további (egymástól szinte teljesen különböző) prototípust építettek.

## Modernizáció és újjáépítés

Sok 14Tr-t újítanak fel, ezek digitális viszonylatjelzőket, teljesen átépített, modernizált belsőteret, új áramszedőket kapnak, ezeket a 14TrR típusjelzéssel látják el.

## Üzemeltetők

1972 és 2004 között **3852** darab készült a 14Tr különböző változataiból.

A táblázat csak a gyártótól újonnan vásárolt trolikat tartalmazza, a különböző városok jelenlegi troliparkja ettől eltérhet.

###  Magyarország

2131–2143,
3815–3827

 Potsdam | 14Tr
 Weimar | 14Tr

## Magyarországi használata

Škoda trolibuszok Magyarországon kizárólag Szegeden, a Szegedi Közlekedési Kft. állományában közlekednek, ebből kifolyólag 14Tr típusúak is csak itt fordulnak elő. Ezek közül csak a T-700 pályaszámú lett újan vásárolva, a többit különböző cseh városokból szerezték be, használtan.  Pályaszámok: T-700-T-709, T-750.
A T-702, T-703 pályaszámú trolikat 2008-ban eladták a bulgáriai Haskovonak. 2016-ban a T-700, T-704, T-707 pályaszámú trolikat, 2017-ben a T-750-es trolit az ukrajnai Rivnye vásárolta meg.

2020-ban az önkormányzati cég (forgalmi) állományában 3 darab Škoda 14Tr típusú trolibusz szerepelt. A T-701, T-705, T-708 leállításra került, így már csak a T-706 közlekedik menetrend szerinti forgalomban. A T-709-es pályaszámú troli tanulójármű.

## Jegyzetek

1. ↑ http://www.5mp.eu/web.php?a=octaviatalalkozo&o=EkHSdqgXOm
2. ↑ https://szkt.hu/jarmuveink#trolibuszok
3. ↑ https://transphoto.org/list.php?serv=1&mid=605&cid=246
4. ↑ https://szkt.hu/jarmuveink#trolibuszok

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
* **[[Fájl:**
	+ **[[Fájl:Végtelen ciklus a következő sablonban: Sablon:Portál/speciális|25x25px|Csehország]]** [[Portál:Csehország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap|25x25px|Csehország]] **[[Portál:Csehország|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Csehország]]** [[Portál:Csehország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]